મંદસૌરના ડીએમ સ્વતંત્ર સિંહ ખેડૂતો સાથે વાતચીત કરવા માટે પહોંચ્યા હતા, જ્યાં તેમની સાથે પણ મારપીટ થઇ હતી. આથી ડીએમ અને અન્ય અધિકારીઓએ ત્યાંથી તાત્કાલિક નીકળી જવાની ફરજ પડી હતી. ખેડૂતો મધ્ય પ્રદેશના મુખ્યમંત્રી શિવરાજ સિંહ ચૌહાણને બોલાવવાની માંગણી કરી રહ્યાં છે. આ ઉગ્ર પરિસ્થિતિને જોતાં સરકારે રતલામ, નીમચ, મંદસૌર અને ઉજ્જૈનમાં સેલ્યુલર ડેટા સેવાઓ બંધ કરી દીધી છે. કોંગ્રેસ ઉપાધ્યાક્ષ રાહુલ ગાંધી પણ બુધવારના રોજ ખેડૂતો સાથે મુલાકાત કરવા મંદસૌર જવાના હતા. આ અંગે જનતા દળ યૂનાઇટેડના રાષ્ટ્રીય અધ્યક્ષ અને રાજ્યસભા સાંસદ શરદ યાદવે કહ્યું કે, 'આ લોકો મૃતકોની સંખ્યા 5-6 કહી રહ્યાં છે, પરંતુ મારું માનવું છે કે આ સંખ્યા વધુ હશે. મારી આજે જ રાહુલ ગાંધી સાથે મુલાકાત થઇ. અમે મંદસૌર જવાની યોજના બનાવી રહ્યાં છીએ.'